turjo4nis/wikipedia-bn-dump-20250701 huggingface dataset:
ডান্স ইন্ডিয়া ডান্স (ফ্র্যাঞ্চাইজ)

ডান্স ইন্ডিয়া ডান্স (অধিকাংশ সময় ডিআইডি বলা হয়; ট্যাগলাইন:ডান্স কা আসলি আইডি ডি.আই.ডি.) একটি নৃত্য প্রতিযোগিতামূলক ভারতীয় রিয়েলিটি টেলিভিশন ফ্র্যাঞ্চাইজ যার সকল ধারাবাহিক জি টিভিতে সম্প্রচারিত হয়ে আসছে।

ধারাবাহিকসমূহ 
ধারাবাহিকসমূহের ছক:

টীকা:
  এখানে প্রধান বিচারক (গ্র্যান্ড মাস্টার) ব্যতীত বাকি বিচারকের সংখ্যা উল্লেখ করা হয়েছে।

ডান্স ইন্ডিয়া ডান্স 

ডান্স ইন্ডিয়া ডান্স হল ডিআইডি এর প্রধান ধারাবাহিক যা ৩০ জানুয়ারী ২০০৯ সাল থেকে সম্প্রচারিত হয়ে আসছে। এ পর্যন্ত এতে ৬ টি মৌসুম আয়োজিত হয়েছে।

ডিআইডি লি'ল মাস্টারস 
ডিআইডি লি'ল মাস্টারস হল শিশুদের নৃত্য প্রতিযোগিতামূলক ধারাবাহিক। এ পর্যন্ত এর ৫ টি মৌসুম আয়োজিত হয়েছে।

ডিআইডি ডাবলস 
ডিআইডি ডাবলস হল ডিআইডি আয়োজিত দ্বৈত নৃত্য প্রতিযোগিতা।

ডিআইডি সুপার মমস 
ডিআইডি সুপার মমস হল মা'দের নিয়ে আয়োজিত নৃত্য প্রতিযোগিতামূলক ধারাবাহিক। এ পর্যন্ত এর ২ টি মৌসুম আয়োজিত হয়েছে এবং ৩ম মৌসুম 
বর্তমানে সম্প্রচারিত হচ্ছে।

বিশেষ ধারাবাহিক 
ডিআইডি বিভিন্ন ধরনের প্রতিযোগিতা আয়োজন করার পাশাপাশি কিছু বিশেষ ধারাবাহিকও আয়োজন করেছে। সেগুলো হল,
 ডান্স কে সুপারস্টারস
 ডিআইডি ডান্স কে সুপারকিডস
 ডিআইডি ডান্স কা তশন

বিচারক 

ডিআইডি এর সকল ধারাবাহিক ভারতীয় চলচ্চিত্র অভিনেতা মিঠুন চক্রবর্তীর সাথে ২/৩ জন বিচারক করেন। এখানে মিঠুন চক্রবর্তী প্রধান বিচারকের দ্বায়িত্ব পালন করেন এবং তাকে গ্র্যান্ড মাস্টার বলা হয়।

বিচারকবৃন্দের তালিকা:
 কোঃ = বিচারক ও কোরিওগ্রাফার (নৃত্য পরিকল্পনাকারী) হিসেবে।
 বিঃ = শুধুমাত্র বিচারক হিসেবে।

টীকা

তথ্যসূত্র

বহিঃসংযোগ 
 জি টিভি অফিসিয়াল চ্যানেল 
 
 
 

হিন্দি ভাষার টেলিভিশন নৃত্যানুষ্ঠান
আপাতবাস্তব টেলিভিশন
তন্ত্রসার

তন্ত্রসার বা বৃহৎ তন্ত্রসার তন্ত্র সাধনার নানা গ্রন্থে উল্লিখিত দশমহাবিদ্যার বিভিন্ন দেবীর সামাজিক পূজা পদ্ধতির একটি গ্রন্থ। তন্ত্রশাস্ত্রে সুপন্ডিত তন্ত্রসাধক কৃষ্ণানন্দ আগমবাগীশ ১৭০টি  তন্ত্র সাধনার গ্রন্থ থেকে নির্যাস গ্রহণ করে বিখ্যাত "তন্ত্রসার" গ্রন্থটি রচনা করেন। সমগ্র দেশে এই গ্রন্থটি সমাদৃত হয়। কৃষ্ণানন্দ ছিলেন উদারচেতা, ধর্মবিষয়ে তাঁর কোনো গোড়ামি ছিল না। তাই তন্ত্রসার গ্রন্থে শৈব, গণপত্য, শাক্ত, বৈষ্ণব ও সৌর সম্প্রদায়ের তন্ত্রগ্রন্থগুলির সার গ্রহণ করে সন্নিবেশন হয়েছে। তিনি তন্ত্র বিষয়ে তত্ত্ববোধিনী নামে আরও একটি গ্রন্থ লেখেন।

লেখক পরিচিতি
তাঁর প্রকৃত নাম কৃষ্ণানন্দ ভট্টাচার্য। তন্ত্র সাধনার আগম পদ্ধতিতে সিদ্ধি লাভ করে তিনি আগমবাগীশ উপাধি পান। তিনি বাংলায় কালী সাধক কৃষ্ণানন্দ আগমবাগীশ নামে জনপ্রিয় হয়ে ওঠেন। কৃষ্ণানন্দ আগমবাগীশ (জন্ম: আনুমানিক ১৬০০-১৬১০ খ্রি:)  ছিলেন সপ্তদশ শতকের এক উচ্চস্তরের তন্ত্রসাধক, যিনি নদিয়া জেলার নবদ্বীপ শহরে জন্মগ্রহণ করেন।

তথ্যসূত্র

আরো দেখুন
তত্ত্ববোধিনী

নবদ্বীপ
হিন্দু তন্ত্র
শাক্তধর্ম
তাজুল ইসলাম (রাজনীতিবিদ)

মোঃ তাজুল ইসলাম (জন্ম: ৩০ জুন ১৯৫৫) হলেন বাংলাদেশের একজন রাজনীতিবিদ ও ব্যবসায়ী। তিনি কুমিল্লা-৯ আসনের সাবেক সংসদ সদস্য ও সাবেক স্থানীয় সরকার, পল্লী উন্নয়ন ও সমবায় মন্ত্রী। সপ্তম জাতীয় সংসদে তিনি কুমিল্লা-১০ আসনের সংসদ সদস্য ছিলেন। ২০২৪ এর ছাত্র জনতার গণঅভ্যুত্থানের পর তিনি দেশ থেকে পলায়ন করেন।

প্রাথমিক জীবন 
মোঃ তাজুল ইসলাম ৩০ জুন ১৯৫৫ সালে তৎকালীন পূর্ব পাকিস্তানের কুমিল্লার মনোহরগঞ্জের পোমগাঁও গ্রামে জন্মগ্রহণ করেন। পিতা জুলফিকার আলী এবং মাতা আনোয়ারা বেগম দম্পতির ৩ ছেলে ও ৪ মেয়ের মধ্যে তিনি সবার বড়।

তিনি পোমগাঁও সরকারি প্রাথমিক বিদ্যালয় থেকে শিক্ষাজীবন শুরু করে পোমগাঁও উচ্চ বিদ্যালয় থেকে মাধ্যমিক ও নওয়াব ফয়জুন্নেছা সরকারী কলেজ থেকে উচ্চ মাধ্যমিক পাশ করেন। চট্টগ্রাম বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন। তিনি সাউদার্ন ইউনিভার্সিটি থেকে মার্কেটিং এবং ইন্টারন্যাশনাল বিজনেস স্কুল অব স্ক্যান্ডিনেভিয়া থেকে ফিন্যান্সে এমবিএ ডিগ্রি অর্জন করেন।

তার স্ত্রী ফৌজিয়া ইসলাম। এই দম্পতীর ২ ছেলে ও ২ মেয়ে। ছেলেরা শিক্ষাজীবন শেষ করে নিজেদের শিল্প প্রতিষ্ঠানের পরিচালক হিসেবে দায়িত্ব পালন করছেন। মেয়েদের মধ্যে একজন ব্যারিস্টার আর অন্যজন উচ্চ শিক্ষার জন্য আমেরিকায় বসবাস করছেন।

কর্মজীবন 
তাজুল ইসলাম ফেবিয়ান গ্রুপ অব ইন্ডাস্ট্রিজ সহ ২০ টি প্রতিষ্ঠানের সত্ত্বাধিকারী। তিনি যমুনা ব্যাংকসহ ২টি বেসরকারি ব্যাংকের পরিচালনা করছেন। দৈনিক প্রতিদিনের সংবাদ পত্রিকার প্রকাশক তিনি।

তিনি নোয়াখালী বিজ্ঞান ও প্রযুক্তি বিশ্ববিদ্যালয়ের সিনেটর হিসেবে দায়িত্ব পালন করেন।

রাজনৈতিক জীবন 
তাজুল ইসলাম ১২ জুন ১৯৯৬ সালের সপ্তম জাতীয় সংসদ নির্বাচনে কুমিল্লা-১০ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে কুমিল্লা-৯ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

একাদশ জাতীয় সংসদে শেখ হাসিনার চতুর্থ মন্ত্রিসভয় স্থানীয় সরকার, পল্লী উন্নয়ন ও সমবায় মন্ত্রী হিসেবে ৭ জানুয়ারি ২০১৯ থেকে ১৯ মে ২০১৯ পর্যন্ত দায়িত্ব পালন করে তিনি ১৯ মে ২০১৯ থেকে স্থানীয় সরকার বিভাগের মন্ত্রী হিসেবে নিযুক্ত হোন।

বিগত জাতীয় সংসদের মেয়াদগুলিতে তিনি স্বরাষ্ট্র মন্ত্রণালয়, অর্থ মন্ত্রণালয় ও পরিকল্পনা মন্ত্রণালয়ের সংক্রান্ত সংসদীয় কমিটির সদস্য হিসেবে দায়িত্ব পালন করেন। বিদ্যুৎ, জ্বালানী ও খনিজ সম্পদ মন্ত্রণালয়ের সংক্রান্ত সংসদীয় কমিটি কমিটিতে তিনি সভাপতি হিসেবে দায়িত্ব পালন করেন।

তথ্যসূত্র 

১৯৫৫-এ জন্ম
জীবিত ব্যক্তি
কুমিল্লা জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
সপ্তম জাতীয় সংসদ সদস্য
নবম জাতীয় সংসদ সদস্য
স্থানীয় সরকার, পল্লী উন্নয়ন ও সমবায় মন্ত্রী
চট্টগ্রাম বিশ্ববিদ্যালয়ের প্রাক্তন শিক্ষার্থী
নওয়াব ফয়জুন্নেছা সরকারি কলেজের প্রাক্তন শিক্ষার্থী
সাউদার্ন ইউনিভার্সিটি বাংলাদেশের প্রাক্তন শিক্ষার্থী
বিজনেস স্কুল অব স্ক্যান্ডিনেভিয়ার প্রাক্তন শিক্ষার্থী
শেখ হাসিনার পঞ্চম মন্ত্রিসভার সদস্য
আ. ক. ম. বাহাউদ্দিন বাহার

আ ক ম বাহাউদ্দিন বাহার (জন্ম: ১৯ মে, ১৯৫৪) একজন বাংলাদেশী রাজনীতিবিদ ও মুক্তিযোদ্ধা। তিনি কুমিল্লা-৬ আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

প্রাথমিক জীবন 
আ ক ম বাহাউদ্দিন বাহার ১৯৫৪ সালের ১৯ মে তৎকালীন পূর্ব পাকিস্তানের কুমিল্লায় জন্মগ্রহণ করেন।

রাজনৈতিক জীবন 
কুমিল্লা মহানগর আওয়ামী লীগের প্রতিষ্ঠাতা সভাপতি, সাবেক সাধারণ সম্পাদক ও সাংগঠনিক সম্পাদক কুমিল্লা দক্ষিণ জেলা আওয়ামীলীগ।
কুমিল্লা পৌরসভার দুই বার চেয়ারম্যান নির্বাচিত হন।

২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য আ. ক. ম. বাহাউদ্দিন বাহার - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫৪-এ জন্ম
জীবিত ব্যক্তি
বাংলাদেশী মুসলিম
কুমিল্লা জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
নূরুল ইসলাম মিলন

নূরুল ইসলাম মিলন (জন্ম: ২০ জুলাই ১৯৪৯) হলেন বাংলাদেশের একজন প্রখ্যাত রাজনীতিবিদ ও ২৫৬ নং (কুমিল্লা-৮) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।

প্রাথমিক জীবন 
নূরুল ইসলাম মিলন ১৯৪৯ সালের ২০ জুলাই তৎকালীন পূর্ব পাকিস্তানের কুমিল্লায় জন্মগ্রহণ করেন।

রাজনৈতিক জীবন

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 
 মাননীয় সংসদ সদস্য নূরুল ইসলাম মিলন  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৪৯-এ জন্ম
জীবিত ব্যক্তি
বাংলাদেশী মুসলিম
কুমিল্লা জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
জাতীয় পার্টির রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলা ভাষা ও সাহিত্যিক সভা, সিঙ্গাপুর

বাংলা ভাষা ও সাহিত্যিক সভা, সিঙ্গাপুর (বিএলএলএস) ১৯৯৪ সালে প্রতিষ্ঠিত হয় যার লক্ষ ছিল সিঙ্গাপুরে বেড়ে উঠা তরুণ প্রজন্মকে বাংলা ভাষা শিক্ষা দেয়া। প্রতিষ্ঠালগ্ন থেকে এই সংগঠনটি সিঙ্গাপুরে বাংলা ভাষা এবং সাহিত্যকে ছড়িয়ে দিতে কাজ করছে এবং বিদ্যালয়মুখি শিক্ষার্থীদের প্রাতিষ্ঠানিক শিক্ষা দিয়ে আসছে।  বিদ্যালয় কার্যক্রম ছাড়াও বিএলএলএস সভা বিভিন্ন সাংস্কৃতিক অনুষ্ঠানের আয়োজন করে থাকে, যেমন- বার্ষিক  সাংস্কৃতিক অনুষ্ঠান, বনভোজন এবং আন্তর্জাতিক মাতৃভাষা দিবস উদ্‌যাপন।

তথ্যসূত্র 

বাংলা ভাষা
সিঙ্গাপুরীয় সভা
ভাষা শিক্ষা
সিঙ্গাপুরীয় সমাজ
আড়ং (ঐতিহ্য)

গ্রামাঞ্চলের মেলাকে আড়ং বলা হয়। শব্দটি আধুনিক জন সমাজে প্রচলিত নয়। তবে নবদ্বীপের শাক্তরাস উৎসবে এটি পরিচিত নাম। কার্তিকী পূর্ণিমার দিন রাসকালী পূজার পর তার পরের দিন প্রতিপদে শোভাযাত্রার মাধ্যমে দেবী মূর্তি নিয়ে যাওয়া হয়। এই শোভাযাত্রা উপলক্ষে মেলা বসে। একে আড়ং বলা হয়।

নামের উৎস 
আড়ং ফারসি শব্দ। এটি বড় আকারের বাজারকে বোঝায় যেখানে অধিক পরিমাণে উৎপন্ন দ্রব্য বাজারজাত করা হয়। এই স্থানে ক্রেতা ও বিক্রেতাগণ হাটের দিনে বা হাটের দিন ছাড়াও ক্রয়-বিক্রয় করতে পারে।

ইতিহাস 
ইংলিশ ইস্ট ইন্ডিয়া কোম্পানি আড়ং-এর ধারণাকে আরও অর্থবহ করে তোলে। কোম্পানি বাংলার বিভিন্ন বাণিজ্যিক গুরুত্বপূর্ণ স্থানে বহুসংখ্যক ক্রয়কেন্দ্র স্থাপন করে। এ ধরনের ক্রয়কেন্দ্রকে কোম্পানির পরিভাষায় ফ্যাক্টরি বা বাণিজ্যকুঠি বলা হতো। ফ্যাক্টরির দায়িত্বে নিয়োজিত শ্বেতাঙ্গ বা স্থানীয় এজেন্টকে বলা হতো ফ্যাক্টর বা কুঠিয়াল। স্থানীয় ফ্যাক্টরকে সাধারণত গোমস্তা বলা হতো। ফ্যাক্টর বা গোমস্তার দায়িত্ব ছিল স্থানীয় কারিগর বিশেষ করে তাঁতিদের ফ্যাক্টরি এলাকায় বসবাসের ব্যবস্থা করা এবং নিজেদের সরবরাহকৃত নমুনা অনুযায়ী তাদের দ্বারা দ্রব্যাদি প্রস্ত্তত করিয়ে নেওয়া। ফ্যাক্টরির চারপাশে কারিগররা বসতি স্থাপন করে চুক্তি মোতাবেক অথবা স্বাধীনভাবে দ্রব্যাদি উৎপাদন করত। এভাবে ফ্যাক্টরি এলাকা মুখ্যত উৎপাদনকেন্দ্র হিসেবে গড়ে ওঠে এবং এ কেন্দ্রকে ফ্যাক্টরগণ আড়ং নামে আখ্যায়িত করে। এর ফলে তাদের ফ্যাক্টরিগুলি বিশেষ মর্যাদায় উন্নীত হয়।

কয়েকটি বিখ্যাত আড়ং 
আঠারো শতকে কোম্পানির সবচেয়ে গুরুত্বপূর্ণ আড়ং ছিল লক্ষ্মীপুর (নোয়াখালী), জাগদিয়া (নোয়াখালী, বর্তমানে সমুদ্রগর্ভে), কুমারখালী (যশোর), রামপুর-বোয়ালিয়া (রাজশাহী)। কোম্পানির আড়ং ছাড়াও অন্যান্য আড়ং ছিল। এগুলি ভগবানগোলা, কাসিমবাজার, ঢাকা ও সিলেটের মতো যোগাযোগ সুবিধাসম্পন্ন স্থানে গড়ে উঠেছিল। মুঘল আমলে বাংলায় আড়ং ছিল বস্তুত বৃহৎ বস্ত্র বাজার। কিন্তু বস্ত্রবাজারকে প্রাধান্য দেওয়া হলেও আড়ং-এ অন্যান্য বহুবিধ দ্রব্যাদিও ক্রয়-বিক্রয় হতো। অবশ্য আড়ং সাধারণ ক্রয়-বিক্রয়ের বাজার ছিল না। বরাবরই আড়ং ছিল যুগপৎ পণ্য উৎপাদন ও পণ্য বিক্রয়ের স্থান। নগরায়ণের বিকাশ, নগরে উৎপাদন ও বণ্টন ব্যবস্থা কেন্দ্রীভূত হওয়া এবং উৎপাদন প্রক্রিয়ায় পরিবর্তনের ফলে বিশ শতকে সনাতন আড়ং প্রায় বিলুপ্ত হয়ে যায়। উৎপাদন ও বাজারজাতকরণের কেন্দ্র হিসেবে আড়ং বহু পূর্বে বিলুপ্ত হলেও ডিপার্টমেন্টাল স্টোর, দোকান ও বিপণি কেন্দ্রের আকারে আড়ং নামটি এখনও টিকে আছে।

তথ্যসূত্র

আরো দেখুন 
 শাক্ত রাস, নবদ্বীপ

নবদ্বীপ
ভারতীয় টেলিভিশন অভিনেতাদের তালিকা

এটি উল্লেখযোগ্য ভারতীয় টেলিভিশন অভিনেতাদের একটি বর্ণানুক্রমিক তালিকা।

তালিকা

তথ্যসূত্র

and
television
ভারতীয় টেলিভিশন অভিনয়শিল্পী
ভারতীয় অভিনয়শিল্পীর তালিকা
অভিনেতার তালিকা
বরুণ কাপুর

বরুণ কাপুর হলেন একজন ভারতীয় টেলিভিশন অভিনেতা, স্টার প্লাসে সম্প্রচারিত জনপ্রিয় ধারাবাহিক সরস্বতীচন্দ্রে ড্যানি ভেয়াসের চরিত্রে এবং কালারসে সম্প্রচারিত ধারাবাহিক সরাগিণী - জোড়ে রিশতো কে সুরে সংস্কার রাম প্রসাদ মহেশ্বরী চরিত্রে অভিনয়ের মাধ্যমে জনপ্রিয়তা অর্জন করেছেন।

২০১৬ সালে গোল্ডেন প্যাটেল পুরস্কারে স্বরাগিণী - জোড়ে রিশতো কে সুরে প্রধান চরিত্রের জন্য তিনি সেরা অভিনেতার পুরস্কার জয়লাভ করেন।

টেলিভিশন

পুরস্কার

তথ্যসূত্র

বহিঃসংযোগ
 

জীবিত ব্যক্তি
ভারতীয় টেলিভিশন অভিনেতা
২১শ শতাব্দীর ভারতীয় অভিনেতা
হিন্দি টেলিভিশনের অভিনেতা
আহমেদাবাদের ব্যক্তি
গুজরাতের অভিনেতা
গুজরাতি ব্যক্তি
নির্মলচন্দ্র চন্দ্র

নির্মলচন্দ্র চন্দ্র ( ৬ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গণেশচন্দ্র চন্দ্রের পৌত্র।

প্রারম্ভিক জীবন
নির্মলচন্দ্র কলকাতায় জন্মগ্রহণ করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গণেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র  এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন।

কর্মকাণ্ড
দেশবন্ধু চিত্তরঞ্জন দাশের সহকারী হিসেবে রাজনীতিতে আসেন নির্মলচন্দ্র। চিত্তরঞ্জন দাশের সৃষ্ট ‘পঞ্চপ্রধানের অন্যতম তিনি স্বরাজ্য দলের নেতৃত্বে ছিলেন। দেশহিতৈষী কাজে প্রভূত অর্থদান করেন। ডাককর্মী, ট্রাম শ্রমিক ও চা বাগান শ্রমিকদের সঙ্গঠনের সাথে যুক্ত ছিলেন তিনি। ফরোয়ার্ড ব্লক, বৈতালিক, রূপ ও রঙ্গ পত্রিকার সাথে তার যোগাযোগ ছিল। ভারতীয় জাতীয় কংগ্রেস নেতা হিসেবে নির্মল চন্দ্র সুনাম অর্জন করেছিলেন তিনি। কলকাতা পৌরসংস্থার মহানাগরিক ছিলেন। কলকাতা শহরে তার ও তার পিতামহের নামে রাস্তা রয়েছে।

অলংকৃত পদ
 কলকাতার পৌর প্রতিনিধি (১৯১৫)
 বঙ্গীয় প্রাদেশিক কংগ্রেস কমিটির সভাপতি
 কেন্দ্রীয় আইনসভার সদস্য (১৯২৬ - ৩০)
 কলকাতার মহানাগরিক (১৯৫২)
 এটর্নি সোসাইটির সভাপতি (১৯২৩ -২৬)

তথ্যসূত্র 

১৮৮৮-এ জন্ম
১৯৫৩-এ মৃত্যু
বাঙালি রাজনীতিবিদ
কলকাতার মহানাগরিক
বাঙালি আইনজীবী
পশ্চিমবঙ্গের ভারতীয় জাতীয় কংগ্রেসের রাজনীতিবিদ
২০শ শতাব্দীর ভারতের মেয়র
যকাওলং জেলা

যকাওলং জেলা () আফগানিস্তানের বামিয়ান প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ২০১১ সালের আদমশুমারী অনুযায়ী, জেলাটির জনসংখ্যা ছিল প্রায় ৭৬,৮৯৭ জন। এখানে মুলত হাজারা সম্প্রদায়ের লোক বসবাস করে থাকে। রাজধানী শহর হিসেবে যকাওলং (২৭১৪ মিটার উচ্চতায়) অবস্থান করছে, পূর্বে এখানে ৬০,০০০ বাসিন্দাদের বসতবাড়ি ছিল এবং ২০০১ সালে এটি সম্পূর্ণভাবে তালিবান বাহিনী কর্তৃক ধ্বংসপ্রাপ্ত হয়েছিল। এছাড়াও হিউম্যান রাইটস সদস্যরাও তালিবান কর্তৃক সৃশংস গণহত্যার শিকার হয়েছিল।

প্রাদেশিক রাজধানী বামিয়ান শহর এবং যকাওলং জেলার মধ্যবর্তী সড়কটি ২০১২ সালের অক্টোবরে নির্মাণ করা হয়, যার ফলে চার ঘণ্টা দূরত্ব এবং ৮০ মিনিট সময় বেচে যায়।

তথ্যসূত্র

বহিঃসংযোগ
 District profile at AIMS
 AIMS District Map

বামিয়ান প্রদেশের জেলা
সফটওয়্যার বাগ

সফটওয়্যার বাগ হলো কম্পিউটার প্রোগ্রাম বা সিস্টেমের ভুল, ত্রুটি, খুঁত বা দোষ; যেটির কারণে কম্পিউটার ত্রুটিপূর্ণ বা অপ্রত্যাশিত ফলাফল প্রদান করে, অথবা অনিচ্ছাকৃত আচরণ করে। বাগ খুঁজে বের করা এবং সমাধান করার প্রক্রিয়াকে ডিবাগিং বলা হয়। এজন্য প্রায়ই প্রচলিত কৌশল বা সরঞ্জাম ব্যবহার করা হয়ে থাকে। আর ১৯৫০ এর দশক থেকে কিছু কম্পিউটার সিস্টেম ডিজাইন করা হয়েছে অপারেশন চলাকালীন বিভিন্ন কম্পিউটার বাগকে আটকাতে, শনাক্ত বা স্বয়ংক্রিয়-সংশোধন করার জন্য। বেশিরভাগ বাগ প্রোগ্রামের ডিজাইন বা তার সোর্স কোড বা প্রোগ্রামগুলির দ্বারা ব্যবহৃত উপাদান এবং অপারেটিং সিস্টেমে তৈরি ভুল এবং ত্রুটি থেকে উদ্ভূত হয়। এর কিছু সংখ্যক কম্পাইলার দ্বারা ত্রুটিপূর্ণ কোড তৈরির কারণে হয়ে থাকে। কোনো প্রোগ্রামে যদি অনেকগুলি বাগ থাকে এবং বাগগুলি যদি গভীরভাবে প্রোগ্রামের কার্যকারিতায় প্রভাব ফেলে, তাহলে এটিকে বলা হয় বাগি (ত্রুটিযুক্ত)। বাগগুলি সিস্টেমে ভুল প্রবেশ করাতে পারে, যাতে রিপল ইফেক্ট থাকতে পারে। বাগের সূক্ষ্ম প্রভাবের কারণে প্রোগ্রাম ক্রাশ হতে পারে বা কম্পিউটার ফ্রিজ (স্ক্রিন স্থির) হয়ে যেতে পারে। অন্যান্য বাগগুলি নিরাপত্তা বাগ হিসাবে যোগ্যতা অর্জন করে এবং সম্ভবত অননুমোদিত সুবিধাগুলি পাওয়ার জন্য অ্যাক্সেস নিয়ন্ত্রণ বাইপাস করার জন্য দূষিত (ম্যালিশাস) ব্যবহারকারী সক্ষম করে।

কিছু সফটওয়্যার বাগ বিপর্যয়ের সাথে সংযুক্ত করা হয়েছে। যেমন -
 ১৯৮০-এর দশকে রোগীর মৃত্যুর জন্য সরাসরি দায়ী করা হয় Therac-25 রেডিয়েশন থেরাপি মেশিন নিয়ন্ত্রণের কোডের বাগকে। 
 ১৯৯৬ সালে ইউরোপীয় স্পেস এজেন্সির ১ বিলিয়ন মার্কিন ডলারের Ariane 5 রকেটের প্রোটোটাইপ উৎক্ষেপণের এক মিনিটেরও কম সময়ে ধ্বংস হয়েছিল অন-বোর্ড গাইডেন্স কম্পিউটার প্রোগ্রামের একটি বাগের কারণে। 
 ১৯৯৪ সালের জুনে রাজকীয় বিমান বাহিনীর চিনুক হেলিকপ্টার ক্র্যাশ করে ২৯ জনকে হত্যা করে। প্রাথমিকভাবে মনে করা হয়েছিল এটি পাইলটের ভুল, কিন্তু হাউস অব লর্ডস প্রনোদিত কম্পিউটার উইকলি দ্বারা পরিচালিত তদন্তে বলা হয় যে, বিমানের ইঞ্জিন নিয়ন্ত্রণের কম্পিউটার সফটওয়্যার বাগের কারণে এটি হতে পারে। 
 ২০০২ সালে ইউএস ডিপার্টমেন্ট অব কমার্সের ন্যাশনাল ইন্সটিটিউট অব স্ট্যান্ডার্ড অ্যান্ড টেকনোলজির গবেষক দল এই উপসংহারে পৌঁছায় যে, "সফটওয়্যার বাগ বা ত্রুটিগুলোর জন্য ইউএস অর্থনীতির বাৎসরিক খরচ আনুমানিক ৫৯ বিলিয়ন মার্কিন ডলার বা জিডিপির প্রায় ০.৬ শতাংশ"।

তথ্যসূত্র 

সফটওয়্যার বাগ
অমরপ্রসাদ চক্রবর্তী

'অমরপ্রসাদ চক্রবর্তী' (১৯২১ - ২৭ অক্টোবর ১৯৮৫) একজন ব্রিটিশ বিরোধী স্বাধীনতা সংগ্রামী, আইনজীবী এবং শ্রমিক সংগঠন নেতা।

অমরপ্রসাদ চক্রবর্তীর জন্ম ব্রিটিশ ভারতের বর্তমান বাংলাদেশের চট্টগ্রামে। তিনি ছাত্রাবস্থাতে রাজনীতিতে জড়িয়ে পড়েন। সেই সময়ের ছাত্র ব্যুরোর সভাপতি ছিলেন। ভারতের স্বাধীনতা সংগ্রামে তিনি কারাবরণ করেন। তিনি কংগ্রেস সোশ্যালিস্ট পার্টি থেকে ১৯৩৯ সালে ফরওয়ার্ড ব্লক-এ যোগ দেন। পশ্চিমবঙ্গের প্রথম যুক্তফ্রন্ট সরকারের তিনি আইন ও আবগারী মন্ত্রী ছিলেন।

তথ্যসূত্র 

১৯২১-এ জন্ম
পূর্ববঙ্গে জন্ম
১৯৮৫-এ মৃত্যু
চট্টগ্রাম জেলার ব্যক্তি
বাংলাদেশী বিপ্লবী
পূর্ববঙ্গের ব্রিটিশ উপনিবেশবাদ বিরোধী বিপ্লবী
বাঙালি আইনজীবী
পূর্ব বাংলা থেকে ভারতীয় স্বাধীনতা কর্মী
বঙ্গবিদ্যা

বঙ্গবিদ্যা হলো আন্তঃঅনুষদীয় একাডেমীক ক্ষেত্র যেখানে বাঙালি জাতি, বাংলার সংস্কৃতি, বাংলা ভাষা ও সাহিত্য, এবং বাংলার ইতিহাস সম্পর্কে অধ্যয়নের জন্য মনোনিবেশ করা হয়। মূলত ক্ষেত্রটি তাদেরকে (আঞ্চলিক বিদ্যা ও সাংস্কৃতিক বিদ্যা) আলোকপাত করে যারা ভারতীয় বাঙ্গালী হিসেবে একই স্বজাতিভুক্ত এবং নিজেদের বাঙ্গালী বলে পরিচয় দেয়। এটি দক্ষিণ এশীয়বিদ্যা বা ভারতবিদ্যার অধিক্ষেত্র।

প্রাচীনকাল থেকেই বাঙালি জাতির ইতিহাস এবং সংস্কৃতি নিয়ে অনেক বাঙ্গালী এবং বঙ্গে ঘুরতে আসা মধ্যযুগীয় আল-বেরুনির মতো পর্যটকগণও গবেষণা করছেন। আধুনিক সময়ে বাঙ্গালীবিদ্যা সম্পর্কিত বঙ্কিমচন্দ্র চট্টোপাধ্যায়ের কাজকে প্রায়ই অগ্রগণ্য হিসেবে মনে করা হয়, যেখানে বাঙ্গালী কবিদের দ্বারা বাংলার বৈচিত্র্যপূর্ণ মৌখিক কাব্যিক ঐতিহ্যের সংকলনকে ঈশ্বরচন্দ্র গুপ্ত সুচারুরূপে তুলে ধরার জন্য এক্ষত্রে তাকে অগ্রবর্তী হিসেবে গণ্য করা হয়। রমেশচন্দ্র মজুমদার এবং নীহাররঞ্জন রায়ের মতো বিংশ শতাব্দীর প্রখ্যাত ইতিহাসবিদেরকে বাঙালি জাতির ইতিহাস এবং সংস্কৃতি অধ্যয়নে সাফল্যমণ্ডিত বলে মনে করা হয়।

বঙ্গবিদ্যা সম্পর্কে আন্তর্জাতিক সভা 
২০১০: ১ম আন্তর্জাতিক সভা; দিল্লি বিশ্ববিদ্যালয়, ভারত 
২০১১: ২য় আন্তর্জাতিক সভা; ঢাকা বিশ্ববিদ্যালয়, বাংলাদেশ
২০১৩: ৩য় আন্তর্জাতিক সভা; কলকাতা বিশ্ববিদ্যালয়, ভারত
২০১৫: ৪র্থ আন্তর্জাতিক সভা; টোকিও ইউনিভার্সিটি অফ ফরেইন স্টাডিজ, জাপান
২০১৮: ৫ম আন্তর্জাতিক সভা; জাহাঙ্গীরনগর বিশ্ববিদ্যালয়, বাংলাদেশ

তথ্যসূত্র 

বাঙালি ব্যক্তি
বাংলার ইতিহাস
বাংলা ভাষা
বাঙালি সংস্কৃতি
এশীয় বিদ্যা
ক্ষেত্র বিদ্যা
ভারতবিদ্যা
আঞ্চলিক বিদ্যা
ম্যাক্সওয়েল জেনকিন্স

ম্যাক্সওয়েল জেনকিন্স হলেন একজন মার্কিন অভিনেতা, যিনি মার্কিন টেলিভিশন চ্যানেল এবিসি-তে প্রচারিত দৃশ্যকাব্যিক ধারাবাহিক বেট্রিয়াল এবং জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যমূলক ধারাবাহিক সেন্সে৮-এ তার অভিনীত ভূমিকা গুলোর জন্য পরিচিত।
 ২০১৬ সালে, তিনি মার্কিন দৃশ্যকাব্যমূলক চলচ্চিত্র দ্য হেডহান্টার'স কলিংএ রায়ান জেনসেস ভূমিকায় অভিনয় করেন। 

২০১৮ সালে, তিনি নেটফ্লিক্স-এর আসন্ন কল্পবিজ্ঞানমূলক ধারাবাহিক লস্ট ইন স্পেইস-এ রবিনসন ভূমিকায় হাজির হবেন, এই ধারাবাহিকটি মূলত একই নামে ১৯৬৫ সালে প্রচারিত মার্কিন ধারাবাহিকের পুনঃনির্মাণ।

চলচ্চিত্র সমূহ

ছোট পর্দা

চলচ্চিত্র

তথ্যসূত্র

বহিঃসংযোগ

জীবিত ব্যক্তি
মার্কিন মঞ্চ অভিনেতা
মার্কিন টেলিভিশন অভিনেতা
মার্কিন শিশু অভিনেতা
২১শ শতাব্দীর মার্কিন অভিনেতা
২০০৫-এ জন্ম
মার্কিন চলচ্চিত্র অভিনেতা
বেরী সর্বাধিকারী

বেরী সর্বাধিকারী (১৯০৬ - ১৯ ডিসেম্বর, ১৯৭৬) একজন খ্যতনামা বাঙালি ক্রীড়াবিদ, ক্রিকেটার ও সাংবাদিক। তিনি একজন প্রথিতযশা ক্রীড়া সংগঠকও ছিলেন। ক্রীড়াসম্রাট নগেন্দ্রপ্রসাদ সর্বাধিকারী তার জ্যেষ্ঠতাত।

প্রারম্ভিক জীবন 
বেরী সর্বাধিকারীর আসল নাম বিজয়চন্দ্র কিন্তু গায়ের রঙ কালো হওয়ার জন্যে সহপাঠীদের দেওয়া 'বেরী' নামেই বেশি পরিচিত হন। তার পিতা ব্যারিস্টার সুশীলপ্রসাদ নিজেও ফুটবল খেলোয়াড় ও ক্রীড়া সাংবাদিক ছিলেন। স্কটিশ চার্চ কলেজিয়েট স্কুল থেকে ম্যাট্রিক ও প্রেসিডেন্সী কলেজ, কলকাতা থেকে বি এ পাশ করেন। তার মাতামহ বিখ্যাত চিকিৎসক কেদারনাথ দাস।

অবদান 
ছোটবেলা থেকেই ক্রিকেটে তার আগ্রহ ছিল। গ্র্যাজুয়েশনের পর কলকাতার বিদ্যাসাগর কলেজের ক্রিকেট টীমে খেলতে থাকেন বেরী সর্বাধিকারী। স্পোর্টিং ইউনিয়ন ও কালীঘাট ক্লাবে সুনামের সাথে খেলতেন। তার জীবনের সর্বোচ্চ কৃতিত্ব 'ইউনিভার্সিটি অকেশনাল' নামে ক্রিকেট সংস্থা গঠন। ভারত তথা বাংলার নামকরা ক্রিকেটাররা এই ক্লাবে খেলেছেন। সুঁটে বন্দ্যোপাধ্যায়, কার্তিক বসু প্রমুখ এই ক্লাবে খেলেই প্রসিদ্ধি লাভ করেন।

সাংবাদিকতা 
সাংবাদিক হিসেবে তিনি অলিম্পিক, উইম্বলডন, টেস্ট ক্রিকেট ও অন্যান্য গুরুত্বপূর্ণ ক্রীড়া ঘটনার ধারাভাষ্যকার হয়েছিলেন। বেতারে ইংরেজি ধারাবিবরনীর জন্য তার সুনাম ছিল। তার রচিত ইংরেজি গ্রন্থ ইন্ডিয়ান ক্রিকেট আনকভারড ও মাই ওয়ার্ল্ড অফ ক্রিকেট ও বাংলা বই আমার দেখা ক্রিকেট। পশ্চিমবঙ্গ সরকার তাকে ক্রীড়াক্ষেত্রে কৃতিত্বের জন্য সম্মান প্রদান করেন।

মৃত্যু 
বেরীর মৃত্যু অত্যন্ত মর্মান্তিকভাবে ঘটে। বোম্বাই শহরের একটি হোটেল থেকে ঝাঁপ দিয়ে আত্মহত্যা করেন তিনি।

তথ্যসূত্র 

১৯০৬-এ জন্ম
১৯৭৬-এ মৃত্যু
বাঙালি ক্রীড়াবিদ
বাঙালি ক্রিকেটার
বাঙালি সাংবাদিক
কাচুশা

কাচুশা (,  –  একটি ক্ষুদ্র রূপ, ইয়েকাতেরিনা — ক্যাথরিন), এছাড়াও "কাতজুসা", "কাটিউচা" বা "কাটিউজা" হিসাবে প্রতিলিপি করা হয়েছে, একটি সোভিয়েত লোক-ভিত্তিক গান এবং সামরিক মার্চ ১৯৩৮ সালে সোভিয়েত কবি মিখাইল ইসাকভস্কির লেখা গানে সুর দিয়েছেন ম্যাতভে ব্লান্টার। এটি দ্বিতীয় বিশ্বযুদ্ধের সময় একটি দেশাত্মবোধক গান হিসাবে খ্যাতি অর্জন করেছিল, যা জনগণকে যুদ্ধের প্রচেষ্টায় তাদের ভূমি পরিবেশন ও রক্ষা করতে অনুপ্রাণিত করেছিল। গানটি রাশিয়ায় এখনও জনপ্রিয়।  গানটি বিএম-৮, বিএম-১৩, এবং বিএম-৩১ "কাতিউশা" রকেট লঞ্চারের ডাকনামের উৎস যা দ্বিতীয় বিশ্বযুদ্ধে রেড আর্মি ব্যবহার করেছিল।

গানের কথা 
ফুল ফুটেছে আপেলের ডালে,

ভারী কুয়াশা নদীর পাড়ে।

ক্যাথরিন প্রতিদিন এই প্রার্থনাতে,

নদীর বাঁকে নববধূ হে।

সে তখন গাইতে শুরু করে,

মুক্ত ঈগলে তার প্রেম।

যাকে অকারণে ভালোবাসে সে,

যার চিঠিসব সাথেই রাখে।

হে সাধনার গান,
 
সুর্য অভিমুখে যাত্রা করো।

দূরে লড়ে চলা যোদ্ধাটিকে,

ক্যাথরিনের ভালোবাসা দাও।

তাকে দেখাও এক শান্ত বালিকা,

তাকে শোনাও মধুর কন্ঠের গান।

ক্যাথরিনের ভালোবাসা সে,

লড়ে যাক মুক্তিকামে।

ফুল ফুটেছে আপেলের ডালে,

ভারী কুয়াশা নদীর পাড়ে।

ক্যাথরিন প্রতিদিন এই প্রার্থনাতে,

নদীর বাঁকে নববধূ হে।

তথ্যসূত্র 

১৯৩৮-এর গান
রুশ সামরিক মার্চ
রুশ ভাষার গান
সৈন্যদের সম্পর্কে গান
সামরিক সম্পর্কে গান
দ্বিতীয় বিশ্বযুদ্ধের গান
সোভিয়েত গান
বাংলাদেশের স্থানীয় ঘোড়া

বাংলাদেশের স্থানীয় ঘোড়া বাংলাদেশের
রাজশাহী ‌ঘোড়াগুলির একটি বংশধর, যা দক্ষিণ পূর্ব এশিয়ার পেনি গোষ্ঠীর সাথে সংযুক্ত। এই ছোট প্রাণীকে পরিবহন এবং কৃষি কাজের সাথে জড়িত সব ধরনের দৈনন্দিন বেঁচে থাকা কর্মের জন্য ব্যবহার করা হয়।

ইতিহাস 
ডিএডি-আইএস ডাটাবেসের মতে, ঘোড়া প্রজনন বাংলাদেশে একটি প্রাচীন ঐতিহ্য, এবং মৌখিক ঐতিহ্য নির্দেশ করে যে স্থানীয় ঘোড়াগুলি আরবীয় ঘোড়া এবং পারসিক ঘোড়া দ্বারা প্রভাবিত হয়েছে, যাইহোক, এই ঘোড়াগুলি আরবি এবং ফার্সী ঘোড়াগুলির তুলনায় তথাকথিত "দক্ষিণ-পূর্ব এশিয়ার টাট্টু" প্রকারের কাছাকাছি।

বিবরণ 
আয়তন 1.20 মিটার থেকে 1.30 মিটার পর্যন্ত। বাংলাদেশী একটি সরল প্রফাইল মাথা, একটি সংকীর্ণ বুকে, এবং একটি উল্লম্ব ঢালা, একটি পুচ্ছ বাঁধ সঙ্গে বাঁধান সঙ্গে ক্ষুদ্র, পাতলা প্রাণী।

ব্যবহারসমূহ 
এই ঘোড়া প্রয়োজন, প্যাকেজ, hitched, মাউন্ট করা, অথবা খামার কাজ করা উপর নির্ভর করে দৈনিক বিভিন্ন কাজের জন্য ব্যবহৃত হয়। তরুণ রাইডার্সের সাথে ঘোড়া দৌড়ের একটি ঐতিহ্য আছে, কয়েক ডজন পর্যন্ত, যারা এই ফ্রেমের প্রতিদ্বন্দ্বিতা করে প্রায়ই মেন এবং শরীরের এই পেইন্টের সাথে সজ্জিত হয়।

তথ্যসূত্র

বহিঃসংযোগ 
 

বাংলাদেশের প্রাণিকুল